Angajați IT falși din Coreea de Nord s-au infiltrat în companii britanice. Un singur lucrător a folosit 12 identități în Europa și SUA
Companiile britanice sunt îndemnate să organizeze interviuri video sau față în față cu candidații IT, după ce analiștii au avertizat că Marea Britanie a devenit o țintă principală pentru angajații cu identități false trimiși de Coreea de Nord, informează The Guardian. Un raport recent arată că un singur lucrător nord-coreean a folosit 12 identități în Europa și SUA și a obținut contracte la distanță, redirecționând banii către regimul de la Phenian.